എലിസബത്ത് അബിംബോള ആവോലിയി

നൈജീരിയയിൽ ഡോക്ടറായി പ്രാക്ടീസ് ചെയ്ത ആദ്യ വനിതയാണ് ചീഫ് എലിസബത്ത് അബിംബോള ആവോലിയി MBE, OFR (മുമ്പ്, അകെരെലെ, 1910-14 സെപ്റ്റംബർ 1971). ഡബ്ലിനിൽ റോയൽ സർജന്റെ ലൈസൻസ് നേടിയ ആദ്യത്തെ പശ്ചിമാഫ്രിക്കൻ വനിത കൂടിയായിരുന്നു അവർ. 1938-ൽ, എലിസബത്ത് ആവോലിയി, 1929-ൽ മെഡിക്കൽ സ്‌കൂളിൽ നിന്ന് ബിരുദം നേടിയ ആഗ്നസ് യെവാണ്ടെ സാവേജിന് ശേഷം ഓർത്തഡോക്സ്-മെഡിസിൻ പരിശീലനം ലഭിച്ച് വൈദ്യനായി ആയി യോഗ്യത നേടുന്ന രണ്ടാമത്തെ പശ്ചിമാഫ്രിക്കൻ വനിതയായിരുന്നു. 1964 മുതൽ 1971-ൽ മരിക്കുന്നതുവരെ നൈജീരിയയിലെ വിമൻസ് സൊസൈറ്റീസ് നാഷണൽ കൗൺസിലിന്റെ പ്രസിഡന്റായി അവർ സേവനമനുഷ്ടിച്ചിരുന്നു.
 ജീവിതം 
നൈജീരിയയുടെ തെക്ക്-പടിഞ്ഞാറൻ ഭാഗത്തുള്ള ലാഗോസിൽ ഡേവിഡ് എവാരിസ്റ്റോയുടെയും റുഫിന അകെരെലെയുടെയും അഗുഡ കുടുംബത്തിലാണ് എലിസബത്ത് അബിംബോള ആവോലി ജനിച്ചത്. ലാഗോസിലെ സെന്റ് മേരീസ് കാത്തലിക് സ്കൂളിൽ നിന്ന് വിദ്യാഭ്യാസം ആരംഭിച്ച അവർ അവിടെ നിന്ന് ലാഗോസിലെ ക്വീൻസ് കോളേജിലേക്ക് ഉപരിപഠനത്തിന് പോയി.  എലിസബത്ത് അബിംബോള ആവോലി 1938-ൽ യൂണിവേഴ്സിറ്റി ഓഫ് ഡബ്ലിനിലെ, കാഫ്രീസ് കോളേജിൽ നിന്ന് വൈദ്യശാസ്ത്ര ബിരുദം നേടി. മെഡിസിനിൽ മെഡലും അനാട്ടമിയിൽ ഡിസ്റ്റിംഗ്ഷനും ഉൾപ്പെടെ ഫസ്റ്റ് ക്ലാസ് ബഹുമതികളോടെ അവർ ഡബ്ലിനിൽ നിന്ന് ബിരുദം നേടി. ഡബ്ലിനിൽ റോയൽ സർജന്റെ ലൈസൻസ് ലഭിച്ച ആദ്യത്തെ പശ്ചിമാഫ്രിക്കൻ വനിതയായി അവർ മാറി. റോയൽ കോളേജ് ഓഫ് ഫിസിഷ്യൻസ് (യുണൈറ്റഡ് കിംഗ്ഡം), റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജി എന്നിവയിലെ അംഗവും റോയൽ കോളേജ് ഓഫ് പീഡിയാട്രിക്‌സ് ആൻഡ് ചൈൽഡ് ഹെൽത്തിലെ ഡിപ്ലോമേറ്റുമായിരുന്നു.

എലിസബത്ത് അബിംബോള ആവോലിയി നൈജീരിയയിലേക്ക് മടങ്ങി. മാസി സ്ട്രീറ്റ് ഹോസ്പിറ്റൽ ലാഗോസിൽ ഗൈനക്കോളജിസ്റ്റും ജൂനിയർ മെഡിക്കൽ ഓഫീസറും ആയി. പിന്നീട് ആ ആശുപത്രിയിലെ ചീഫ് കൺസൾട്ടന്റും മെഡിക്കൽ ഡയറക്ടറുമായി, 1960 മുതൽ 1969 വരെ ആ പദവിയിൽ തുടർന്നു.  1962-ൽ, ഫെഡറൽ മിനിസ്ട്രി ഓഫ് ഹെൽത്ത് സീനിയർ സ്പെഷ്യലിസ്റ്റ് ഗൈനക്കോളജിസ്റ്റും പ്രസവചികിത്സയും ആയി നിയമിക്കപ്പെട്ടു.

അവരുടെ ചില അവാർഡുകൾ ഇവയാണ്: മോസ്റ്റ് എക്സലന്റ് ഓർഡർ ഓഫ് ദി ബ്രിട്ടീഷ് എംപയർ (എം‌ബി‌ഇ), ലാഗോസിലെ ഇയാ അബിയെ, ഇയാലാജെ ഓഫ് ഒയോ എംപയർ, നൈജീരിയൻ നാഷണൽ ഹോണർ - ഓഫീസർ ഓഫ് ദി ഫെഡറൽ റിപ്പബ്ലിക് (OFR).

അവരുടെ മകൻ തുഞ്ചി ആവോലിയിയുടെ റിട്ടേൺ ടു ലൈഫ് എന്ന നോവൽ അവർക്കായി സമർപ്പിച്ചിരിക്കുന്നു.
 പുരസ്കാരങ്ങളും ബഹുമതികളും 
 Member of the Order of the British Empire (MBE)
 Iya Abiye of Lagos
 Iyalaje of Oyo
 Nigerian National Honor – Officer of the Order of the Federal Republic (OFR)
അവലംബം

Sources

വർഗ്ഗം:1910-ൽ ജനിച്ചവർ
വർഗ്ഗം:1971-ൽ മരിച്ചവർ
വർഗ്ഗം:സ്ത്രീരോഗ വിദഗ്ദർ